《霍山》
清代·乔光烈

太岳记《禹书》，霍为冀州镇。中央惟土德，极并嵩华峻。

积厚恣蟠薄，元气富宣蕴。仰观何轩昂，腾霄意不尽。

青排与翠竦，峰岭擢戈盾。苍紫障日回，凌标冠霞近。

神灵閟杳蠖，秩祀严荐晋。尚闻竹节书，使者去方迅。

于今配侯伯，福物道无吝。功美云雨施，岁被千里润。

歌诗展然作，庶用备赞傧。

作者简介：（?—1765）江苏上海人，字敬亭，号润斋。乾隆二年进士，授宝鸡县知县，累官湖南巡抚。请扩建岳麓书院，又请禁洞庭湖滨居民围筑垦田，以免水道堙塞。以事降为甘肃布政使。工书，喜临各种帖。有《最乐堂法帖》、《最乐堂集》。